**De-atâtea ori, copilul Meu...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-atâtea ori, copilul Meu

Te-am luat de mână-n ceasul greu

Te-am dus pe umeri, şi balsam

Ţi-am pus pe răni... căci auzeam,

Strigătul tău, plânsul durut..

Mereu pe braţe te-am ţinut!

Dar tu ce faci, copilul Meu

Pentru Hristos şi cerul Său?

Ai fost născut pe-acest pământ

Ca să porţi Numele Meu, Sfânt

Să dai la cei care M-aşteaptă

O-nvăţătură sfântă! Dreaptă..

Să porţi mireasmă-n vasul tău

Să fii oriunde este greu..

Dar tu ce faci, copilul Meu

Pentru Hristos şi cerul Său?

Ai fost chemat în Via Mea

Ţi-am dat putere de-a lucra..

Talanţii să ţi-i înmulţeşti

Dar tu trăieşti ca cei fireşti..

Şi-aşteaptă Via mea, plângând

Să o lucrezi.. dar n-ai de gând...

Şi până când, copilul Meu

Nepăsător vei sta, mereu?

Ziua de mâine, nu-i a ta

Iar cerul îşi va arăta

Pe Hristos, gata să revină!

Dar astăzi de nu eşti Lumină,

De nu lucrezi în Via Mea

Vei auzi-ntrebarea grea..

Tu ce-ai să faci copilul Meu

Când vei ajunge-n Cerul Său?

31.05.2016

Daniela Baniţă